**Csongrád Városi Önkormányzat**

**Bedő Tamás polgármester**

**16/2020. (IV. 17.)polgármesteri**

**H a t á r o z a t**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

Csongrád Városi Önkormányzat Polgármestereként a „Javaslat a „Tisza-menti virágzás” Ösztöndíj - az EFOP 3.9.2-16-2017-00005 számú projekt keretein belül hátrányos helyzetű tanulók, fiatalok számára - Szabályzat módosítására” tárgyú előterjesztésről az alábbi döntést hozom:

1. Csongrád Városi Önkormányzat Polgármestere a „Tisza-menti virágzás” hatályban lévő Ösztöndíj Szabályzatot az előterjesztés 1. melléklete szerint módosítja és 2. melléklete szerint egységes szerkezetben kiadja, amely 2020. május 1. napjával lép hatályba. Egyidejűleg a tárgyban kiadott 67/2019. (IV.17.) számú határozattal elfogadott Szabályzat hatályát veszti.

**Határidő:** azonnal

**Felelős**: Bedő Tamás polgármester

1. Csongrád Városi Önkormányzat Polgármestere felkéri az Oktatási, Művelődési, Vallási- és Sport Bizottságot, hogy az ösztöndíj pályázatot 2020.05.31. napjáig írja ki és azt tegye közzé a helyben szokásos módon.

**Határidő:** 2020. május 31.

**Felelős**: Oktatási, Művelődési, Vallási- és Sport Bizottság Elnöke

A határozatról értesítést kap:

1./ Csongrád Városi Önkormányzat Polgármestere

2./ Oktatási, Művelődési, Vallási- és Sport Bizottság Elnöke

3./ Szociális és Lakásügyi Iroda

Csongrád, 2020. április 17.

Bedő Tamás

polgármester